
Susisiekimo ministerijos2019-03-20 Nr. S-034

Biudžeto ir investicijų departamento
ES investicijų koordinavimo skyriaus 
vyriausiajai specialistei

Rasai Tomonienei
 
DĖL PASIŪLYMŲ NUOSTOLIŲ KOMPENSAVIMO TVARKOS APRAŠUI
	

Lietuvos keleivių vežimo asociacija, siekiant paskatinti keleivių vežėjus įsigyti aplinkai draugiškas transporto priemones, siūlo patikslinti Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašą (toliau – Aprašas), patvirtintą Lietuvos Respublikos susisiekimo ministro 2010 m. liepos 20 d. įsakymu Nr. Nr. 3-457 siūlo 5 punkto savikainos S apibrėžimą išdėstyti taip:
„S – autobuso (troleibuso) faktinė 1 km ridos reguliaraus susisiekimo maršrutuose savikaina (vežėjo patirtos dėl keleivių vežimo maršrutuose išlaidos, padalytos iš šiuose maršrutuose atliktos ridos), Eur/km; savikaina nustatoma pagal vežėjo įmonės buhalterinės apskaitos duomenis, sudarytus pagal įmonės patvirtintą apskaitos politiką (į savikainą turi būti įtrauktos išlaidos, patiriamos keleivių vežimams reguliaraus susisiekimo maršrutais atlikti, tarp jų – tiesiogiai susijusių su šiais vežimais netiesioginių išlaidų (sąnaudų) dalys ir bendrųjų bei administracinių ir finansinės veiklos sąnaudų dalys, tenkančios šiems vežimams); į formulę įtraukiama pagal vežėjo buhalterinės apskaitos duomenis apskaičiuota 1 km ridos savikaina, bet ne didesnė nei ta, kuri buvo nustatyta viešųjų paslaugų teikimo sutartyje. Nustatyta savikaina indeksuojama vežėjui įsigijus draugiškas aplinkai keleivines kelių transporto priemones nusidėvėjimo padidėjimo dalimi, o,  (pakitus tam tikriems rinkos veiksniams, nustatyta savikaina indeksuojama sutartyje numatytomis sąlygomis);“
Tačiau reikėtų tiksliai apibrėžti, kokios transporto priemonės yra „draugiškos aplinkai“.
Taip pat siūlome papildyti Aprašo 9 punktą trečiu sakinių ir išdėstyti jį taip:
„9. Kompetentinga įstaiga, pasibaigus kalendoriniams metams, gali pareikalauti iš vežėjo pateikti praėjusiais kalendoriniais metais patirtų nuostolių, vykdant keleivinio kelių transporto viešųjų paslaugų įsipareigojimus, ataskaitą. Jeigu metinė pajamų, kompensacijų už lengvatomis besinaudojančius keleivius ir vežėjo nuostolių kompensacijų suma yra didesnė už metinę paslaugos savikainą, nustatytą viešųjų paslaugų teikimo sutarties sudarymo metu (įvertinus rentabilumą), kompetentinga įstaiga turi teisę pareikalauti iš vežėjo išrašyti kreditinę sąskaitą, atitinkamai mažinant metinę vežėjo nuostolių kompensacijos sumą. Jeigu metinė pajamų, kompensacijų už lengvatomis besinaudojančius keleivius ir vežėjo nuostolių kompensacijų suma yra mažesnė už metinę paslaugos savikainą, nustatytą viešųjų paslaugų teikimo sutarties sudarymo metu (įvertinus rentabilumą), vežėjai išrašo papildomą sąskaitą, atitinkamai didinant metinę vežėjo nuostolių kompensacijos sumą.“
Toks papildymas suvienodintų sutarties šalių galimybes, t. y. jeigu dėl sezoninių svyravimų kuriais nors mėnesiais buvo viršyta sutartyje numatyta savikaina ir sąnaudos nekompensuotos, į tai atsižvelgiama metams pasibaigus.

